Document ID: /roh_data/filtered/fineweb-2-filterrobots_roh.jsonl.gz/14571

100 clients damain e quai al di, quai è la consequenza da la serrada da la via principala tranter Martina e Vinadi. Durant l'enviern visitan radund 350 clients la butia da dazi liber – quai è ina diminuziun da radund in terz dals clients e quai mintga di.
In lung viadi per cuntanscher Acla da Fans
L'Acla da Fans è cuntanschibel be sur l'Austria. Per in Engiadinais vul quai dir far il viadi cun l'auto da Martina sur il pass «Norbertshöhe» enfin Danuder (Nauders) e lura en direcziun Fond (Pfunds, Austria) e da là lura puspè turnar sur Spiss en direcziun Samignun e per finir turnar sin la via da Samignun fin tar la butia Acla da Fans.
Spetgar ed avair pazienza
La segirezza ha prioritad era per la direcziun d'Acla da Fans, ma els speran che la via na resta betg serrada a lung temp. Tenor infurmaziuns da l'uffizi da construcziun bassa, è previs d'avrir la via tranter ils 23 e 27 avrigl.
Disposiziuns divergentas tranter CH e UE
Per la Svizra valan autras cundiziuns da cumprar productsa Samignun en congual cun l'Uniun Europeica. Causa la serrada da la via vers la Svizra, valan per ils Svizzers actualmain betg mo las cundiziuns da la Svizra, mabain era quellas da l'Ue. Quai causa ch'els ston passar il cunfin Austriac.
Congual dals products tanter CH e EU che en liber da dazi
|Product ||CH||EU|
|valur totala dals products cumprads||300 francs||300 euros|
|alcohol sur 18% resp. 22%||1 liter||1 liter|
|alcohol fin 18% resp. 22%||5 liters ||2 liters|
|cigarettas||250 tocs||200 tocs|
RR actualitad 12:00